wannaphong/clean_thaiwikipedia huggingface dataset:
# ไทยซุปเปอร์โมเดลคอนเทสต์ 2008
ไทยซุปเปอร์โมเดลคอนเทสต์ 2008  เป็นการประกวดไทยซูเปอร์โมเดลคอนเทสต์ ครั้งที่ 7 ซึ่งมีการประกวดรอบตัดสินในวันที่ 17 ตุลาคม พ.ศ. 2551 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร
 ผู้ชนะไทยซุปเปอร์โมเดลคอนเทสต์ในปีนี้คือ ศุจินทรา โสตถิวันวงศ์ จากกรุงเทพมหานคร

 ผลการประกวด 
 ลำดับ 
ผลการประกวดผู้เข้าประกวด ไทยซุปเปอร์โมเดล 2008 18 – ศุจินทรา โสตถิวันวงศ์ 9 คนสุดท้าย 2 – นงลักษณ์ ศรีภูธร
 3 – ปองขวัญ ล้อเจริญ
 5 – วรรณวิสา คงสุขศรี
 8 – ซาร่า เอ็คโฮฟฟ์ 
 10 – ธวัลรัตน์ กฤชพิทยเดชา 
 15 – นรวรรณ คำระกาย 
 19 – รัตนาภรณ์ บุญอินทร์ 
 20 – พิชญ์สินี สิมะเสถียร 

 รางวัลตำแหน่งพิเศษ 

ผลการประกวดผู้เข้าประกวด โฟโตจีนิค โมเดล 
 6 – อัจฉรียา อินสว่าง อิดิเตอร์ ชอยซ์ 
 3 – ปองขวัญ ล้อเจริญ สาวผิวสวย สุขภาพดี 
 6 – อัจฉรียา อินสว่าง สาวผมสวย สุขภาพดี 
 3 – ปองขวัญ ล้อเจริญ สก๊อต ชูการ์ ฟรี บอดี เพอร์เฟค 
 18 – ศุจินทรา โสตถิวันวงศ์ ซีเล็ค ซุปเปอร์โมเดล 
 7 – ณัฐกฤตา สังวรเวชภัณฑ์

 ผู้เข้าประกวด 

 ผู้ได้ตำแหน่ง ไทยซุปเปอร์โมเดลคอนเทสต์
 หมายเลข ผู้เข้าประกวด  1   กนกภรณ์ นันทวัฒนศิริกุล   2   นงลักษณ์ ศรีภูธร  3   ปองขวัญ ล้อเจริญ  4   เจสสิกา เวียงย่างกุ้ง  5   วรรณวิสา คงสุขศรี  6   อัจฉรียา อินสว่าง  7   ณัฐกฤตา สังวรเวชภัณฑ์  8   ซาร่า เอ็คโฮฟฟ์   9   อภิญญา พิทยรัตน์โสภณ  10  ธวัลรัตน์ กฤชพิทยเดชา   11   ปิยวรรณ พรหมสุวรรณ   12   เอมอัชนา ปิยะสกุลแก้ว   13   ทนาพร รัตนะวงศ์   14   ปาลิดา ธนาเมธปิยา   15   นรวรรณ คำระกาย   16   รวินท์นิภา ฮามิต   17   นิธินันท์ คูณสินศรัณย์   18   ศุจินทรา โสตถิวันวงศ์  19   รัตนาภรณ์ บุญอินทร์   20   พิชญ์สินี สิมะเสถียร
# ไทยซุปเปอร์โมเดลคอนเทสต์ 2009
ไทยซุปเปอร์โมเดลคอนเทสต์ 2009  เป็นการประกวดไทยซูเปอร์โมเดลคอนเทสต์ ครั้งที่ 8 ซึ่งมีการประกวดรอบตัดสินในวันที่ 30 ตุลาคม พ.ศ. 2552 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ มณฑิรา เปี่ยมรัตนวงศ์ จากกรุงเทพมหานคร

 ผลการประกวด 
 ลำดับ 
ผลการประกวดผู้เข้าประกวด ไทยซุปเปอร์โมเดล 2009 5 – มณฑิรา เปี่ยมรัตนวงศ์ 10 คนสุดท้าย 1 – จรัมพร สันธิศิริ
 3 – มนัสนันท์ นนท์สกุล
 4 – สิปาง ปิยะประสิทธิ์ 
 6 – อิชยา สุทธิธานี
 8 – ปรภัสสร หลอดสันเทียะ
 14 – หนึ่งนุช จันทร์ตรี
 16 – พจนา แสงนาค
 18 – สกาวรัตน์ ครุยทอง
 20 – สคราญกมล อุทัยศรี

 รางวัลตำแหน่งพิเศษ 

ผลการประกวดผู้เข้าประกวด โฟโตจีนิค โมเดล 
 7 – วรัญญา ขำสุวรรณ อิดิเตอร์ ชอยซ์ 
 18 – สกาวรัตน์ ครุยทอง กิฟฟารีน โมสต์ บิวตีฟูล สกิน โมเดล 
 20 – สคราญกมล อุทัยศรี สาวผมสวย สุขภาพดี 
 7 – วรัญญา ขำสุวรรณ สก๊อต ชูการ์ ฟรี บอดี เพอร์เฟค 
 1 – จรัมพร สันธิศิริ

 ผู้เข้าประกวด 

 ผู้ได้ตำแหน่ง ไทยซุปเปอร์โมเดลคอนเทสต์
 หมายเลข ผู้เข้าประกวด  1   จรัมพร สันธิศิริ   2   วาสิตา นารี   3   มนัสนันท์ นนท์สกุล   4   สิปาง ปิยะประสิทธิ์   5   มณฑิรา เปี่ยมรัตนวงศ์   6   อิชยา สุทธิธานี   7   วรัญญา ขำสุวรรณ   8   ปรภัสสร หลอดสันเทียะ   9   ศรุชา นิลจันทร์  10  สมศิริ มีสอนนิล   11   พิมพ์จิรา เจริญลักษณ์   12   วรรณภา ขันชารี   13   ศรัญญา มหาพรชัยดี   14   หนึ่งนุช จันทร์ตรี   15   วันวิสา มายา โกลด์แมน   16   พจนา แสงนาค    17   ธนวรรณ ศรีกุลดิศ    18   สกาวรัตน์ ครุยทอง    19   อรจิรา โพธิลักษณ์    20   สคราญกมล อุทัยศรี
# แนวร่วมโปลิซาริโอ
แนวร่วมโปลิซาริโอ  ย่อมาจาก แนวร่วมประชาชนเพื่อการปลดปล่อยซากิอาเอลฆัมราและริโอเดโอโร  เป็นขบวนการปลดปล่อยของชาวซาห์ราวี เพื่อยุติการครอบครองเวสเทิร์นสะฮาราของโมร็อกโก ขบวนการนี้มีสถานะเป็นสมาชิกที่ปรึกษาของสังคมนิยมสากลMember parties of the Socialist International – Observer parties. Socialistinternational.org. สหประชาชาติพิจารณาให้โปลิซาริโอเป็นตัวแทนโดยชอบธรรมของชาวซาห์ราวี และมีสิทธิที่จะกำหนดการปกครองด้วยตนเองได้United Nations General Assembly Resolution 34/37: Question of Western Sahara. Adopted on 21 November 1979. Full document, retrieved 8 January 2020. โปลิซาริโอมีสถานะนอกกฎหมายในเวสเทิร์นสะฮาราที่อยู่ภายใต้การปกครองของโมร็อกโกPro-Sahrawi demo held in Spain  PressTV, 14 November 2010.
# ศาสนาซูเมอร์
ศาสนาซูเมอร์ เป็นศาสนาพหุเทวนิยมที่นับถือปฏิบัติโดยชาวซูเมอร์ อันเป็นแหล่งอารยธรรมแรกในเมโสโปเตเมียที่มีบันทึกเป็นลายลักษณ์อักษร ชาวซูเมอร์ถือว่าเทพของตนมีส่วนเกี่ยวข้องกับความเป็นไปของธรรมชาติและสังคม ก่อนหน้าที่จะมีระบอบกษัตริย์ นครรัฐซูเมอร์ถูกปกครองโดยผู้นำทางศาสนาและนักบวช ถึงแม้ว่าต่อมาตำแหน่งผู้นำจะถูกแทนที่ด้วยกษัตริย์ แต่นักบวชก็ยังคงมีอำนาจมาก ในช่วงแรกศาสนสถานของซูเมอร์เป็นสิ่งปลูกสร้างง่าย ๆ บนยกพื้น ภายในมีเพียงห้องเดียว ก่อนจะพัฒนาเป็นพีระมิดแบบขั้นบันไดที่ด้านบนเป็นวิหาร เรียกว่าซิกกุรัต

ชาวซูเมอร์เชื่อว่าจักรวาลเกิดจากการสรรค์สร้างโดยเทพ เริ่มจากนัมมู เทพีแห่งน้ำให้กำเนิดเทพ 2 องค์คือ อัน เทพแห่งสวรรค์ และคิ เทพีแห่งโลก ต่อมาอันกับคิมีโอรสด้วยกันคือเอนลิล เทพแห่งลมผู้แยกสวรรค์ออกจากโลกและอ้างตนเป็นผู้ปกครองโลก ขณะที่มนุษย์ถูกสร้างโดยเองกี เทพแห่งน้ำผู้เป็นโอรสของนัมมูกับอัน หลังสวรรค์–โลกแยกจากกัน สวรรค์กลายเป็นที่สงวนสำหรับเทพ ส่วนมนุษย์หลังเสียชีวิตวิญญาณจะไปยังยมโลกที่มืดมิดและหนาวเหน็บ เรียกว่า Kur ซึ่งปกครองโดยเทพีอีเรชคิกัล เวลาต่อมาชาวซูเมอร์เชื่อว่าพระนางปกครองร่วมกับพระสวามีเนอร์กัล ผู้เป็นเทพแห่งความตาย

เทพที่สำคัญของปวงเทพซูเมอร์ได้แก่ เทพอันแห่งสวรรค์ เทพเอนลิลแห่งลมและพายุ เทพเองกีแห่งน้ำและวัฒนธรรมมนุษย์ เทพีนินฮูร์ซักแห่งการเจริญพันธุ์และผืนดิน เทพอูตูแห่งดวงอาทิตย์และความยุติธรรม และเทพนันนาแห่งดวงจันทร์ ในช่วงที่จักรวรรดิแอกแคดเรืองอำนาจในซูเมอร์ มีการนับถืออินันนา เทพีแห่งความรักและความงามอย่างกว้างขวางในพระนามอิชตาร์ และต่อมาพระนางได้รับตำแหน่งราชินีแห่งสวรรค์ การนับถือเทพีอิชตาร์ยืนยาวมาจนถึงคริสต์ศตวรรษที่ 3–5 เมื่อศาสนาคริสต์แผ่อิทธิพลเข้ามาในเมโสโปเตเมีย

ศาสนาซูเมอร์มีอิทธิพลอย่างมากต่อความเชื่อของชาวเมโสโปเตเมียยุคต่อมา แนวคิดหลายอย่างในศาสนาซูเมอร์ปรากฏในคติความเชื่อและเรื่องปรัมปราของชาวแอกแคด ฮูร์เรีย บาบิโลเนีย และอัสซีเรีย นอกจากนี้ นักปรัมปราวิทยาเปรียบเทียบยังพบความเชื่อมโยงระหว่างเรื่องปรัมปราของชาวซูเมอร์กับงานยุคหลังอย่างช่วงต้นของคัมภีร์ฮีบรู
# ฏอฆูต
ฏอฆูต (พหุพจน์: เฏาะวาฆีต ความหมายโดยกว้าง: "ไปไกลเกินขอบเขต" หรือ ระบุเป็น "ความสูง" หรือ "จุดสูงสุด" มาจากคำว่า ฏอฆิยะฮ์ طاغية แปล. ทรราช) เป็นอภิธานศัพท์ศาสนาอิสลามแสดงถึงการสักการะสิ่งอื่นใดนอกจากพระเจ้า ในเทววิทยาอิสลาม คำนี้มักใช้กับการบูชายัญเลือดแก่เทวรูปหรือมารของพวกนอกศาสนา
ในปัจจุบัน คำนี้สามารถใช้กับอำนาจเผด็จการ ซึ่งมาจากซูเราะฮ์ อันนิซาอ์ อายะฮ์ที่ 60Momen, Moojan. (1995). "Țāghūt". In John L. Esposito. The Oxford Encyclopedia of the Modern Islamic World. Oxford: Oxford University Press. นักปราชญ์อิสลามสมัยใหม่ ซัยยิด อะบุล อะลา เมาดูดีย์ นิยาม ฏอฆูต ในตัฟซีรของเขาเป็นสิ่งมีชีวิตที่ไม่ได้แค่ก่อกบฎต่อพระเจ้าเท่านั้น แต่ได้ล่วงละเมิดเจตจำนงของตนเองด้วยMawdudi, 1988, vol.1, pp.199-200 เนื่องจากการเชื่อมโยงเหล่านี้ ทำให้ในปัจจุบัน คำนี้ถูกใช้แก่คนหรือกลุ่มที่ต่อต้านอิสลามและตัวแทนของลัทธิจักรวรรดินิยมทางวัฒนธรรมตะวันตก ซึ่งใช้มาตั้งแต่การปฏิวัติอิหร่านของรูฮุลลอฮ์ โคมัยนี

ศัพทมูลวิทยา
นักบูรพคดีศึกษาส่วนใหญ่กล่าวว่าคำนี้มาจากภาษาเอธิโอเปียว่า amlaka gebt หมายถึง แปลก, เทพต่างชาติ ที่ศาสดามุฮัมมัดตีความถึงรูปปั้นหรือ พระเจ้าปลอม

หรือคำในภาษาอาหรับมาจากรากสามอักษรของ  ซึ่งหมายถึง "ข้ามขอบเขต, ล้ำเส้นขอบเขต" หรือ "ก่อกบฎ"

ในอัลกุรอาน
คำว่า ฏอฆูต ปรากฎอยู่ในอัลกุรอาน 8 ครั้ง ในอาระเบียก่อนการมาของอิสลาม อิงถึงเทพเจ้าของพวกนอกรีต เช่น อัลลาต และอัลอุซซา 1960-2007

โองการนี้อิงจากเหตุการณ์จริงที่กลุ่มของผู้ปฏิเสธชาวมักกะฮ์ไปหาชาวยิวที่โดดเด่นสองคนเพื่อหารือถึงความจริงในคำสอนของมุฮัมมัด และกล่าวว่าพวกนอกรีตมีเส้นทางที่เที่ยงตรงกว่ามุสลิมSee Abdel Haleem Oxford Translation p.87 notes

ฏอฆูต ในภาษาอาหรับมีความหมายหลากหลาย เพื่ออิงถึงรูปปั้น, ทรราชจำเพาะ, เทพยากรณ์ หรือศัตรูของท่านศาสดาSee Abdel Haleem Oxford Translation of the Qur'an p.89Abdel Haleem Oxford Translation p.91

อีกครั้งที่คำว่า ฏอฆูต ใช้เจาะจงถึงมารที่พวกกุเรชบูชาDr. Shmuel Bar  Lebanese Hizballah – Political, Ideological and Organizational Highlights  29 October 2006  p. 6
# อิหร่านซาฟาวิด
อิหร่านซาฟาวิด หรือ เปอร์เซียซาฟาวิด เรียกอีกอย่างว่า จักรวรรดิซาฟาวิด  เป็นหนึ่งในจักรวรรดิอิหร่านที่ใหญ่และดำรงอยู่นานที่สุดหลังการพิชิตจักรวรรดิเปอร์เซียของมุสลิมในคริสต์ศตวรรษที่ 7 ปกครองโดยราชวงศ์ซาฟาวิดใน ค.ศ. 1501 ถึง 1736Helen Chapin Metz, ed., Iran, a Country study. 1989. University of Michigan, p. 313.Emory C. Bogle. Islam: Origin and Belief. University of Texas Press. 1989, p. 145.Stanford Jay Shaw. History of the Ottoman Empire. Cambridge University Press. 1977, p. 77.Andrew J. Newman, Safavid Iran: Rebirth of a Persian Empire, IB Tauris (2006). ส่วนใหญ่ถือเป็นจัดเริ่มต้นของประวัติศาสตร์อิหร่านสมัยใหม่ เช่นเดียวกันกับหนึ่งในจักรวรรดิดินปืนStreusand, Douglas E., Islamic Gunpowder Empires: Ottomans, Safavids, and Mughals (Boulder, Col : Westview Press, 2011) ("Streusand"), p. 135. อีสมออีลที่ 1 ชาฮ์ซาฟาวิด สถาปนาชีอะฮ์นิกายสิบสองอิมามเป็นศาสนาประจำจักรวรรดิ ถือเป็นหนึ่งในจุดเปลี่ยนที่สำคัญที่สุดในประวัติศาสตร์อิสลาม

ฝ่ายซาฟาวิดปกครองในช่วง ค.ศ. 1501 ถึง 1722 (ฟื้นฟูในช่วง ค.ศ. 1729 ถึง 1736 และ ค.ศ. 1750 ถึง 1773) และในช่วงสูงสุดสามารถควบคุมพื้นที่ที่ปัจจุบันคืออิหร่าน อาเซอร์ไบจาน บาห์เรน อาร์มีเนีย จอร์เจียตะวันออก ส่วนหนึ่งของคอเคซัสเหนือ อิรัก คูเวต และอัฟกานิสถาน เช่นเดียวกันกับพื้นที่ส่วนหนึ่งของตุรกี ซีเรีย ปากีสถาน เติร์กเมนิสถาน และอุซเบกิสถาน
 
แม้ว่าจักรวรรดินี้ล่มสลายใน ค.ศ. 1736 มรดกที่ทิ้งไว้คือการฟื้นฟูอิหร่านในฐานะฐานที่มั่นทางเศรษฐกิจระหว่างโลกตะวันออกกับโลกตะวันตก การสถาปนารัฐและระบบข้าราชการประจำที่มีประสิทธิภาพ ซึ่งอิงตาม"การตรวจสอบและถ่วงดุล" นวัตกรรมทางสถาปัตยกรรม และการอุปถัมภ์ศิลปกรรม ซาฟาวิดยังทิ้งร่องรอยจนถึงปัจจุบันด้วยการสถาปนาชีอะฮ์สิบสองอิมามเป็นศาสนาประจำชาติอิหร่าน เช่นเดียวกันกับการขยายอิสลามนิกายชีอะฮ์ไปยังพื้นที่ตะวันออกกลาง เอเชียกลาง คอเคซัส อานาโตเลีย อ่าวเปอร์เซีย และเมโสโปเตเมีย
# Translation
Translation (การแปล) อาจหมายถึง
 การแปล เป็นการถ่ายทอดความหมายของข้อความในภาษาหนึ่ง ๆ ที่ใช้สื่อสาร ไปเป็นอีกภาษาหนึ่ง 
 การแปลรหัส (พันธุศาสตร์) เป็นขั้นตอนแรกของการสังเคราะห์โปรตีน ซึ่งเป็นส่วนหนึ่งของการแสดงออกของยีน

 อื่น ๆ 
 การเคลื่อนย้ายเรลิก (Translation of relics) ในคริสต์ศาสนา "การเคลื่อนย้ายวัตถุมงคล" คือการโยกย้ายสิ่งของศักสิทธิ์ (เช่นการโยกย้ายอัฐิ หรือมงคลวัตถุที่เป็นของนักบุญ) จากสถานที่หนึ่งไปยังอีกสถานที่หนึ่งซึ่งอาจจะเป็นคริสต์ศาสนสถานอื่น 
 การแปลด้วยเครื่อง (machine translation) เป็นศาสตร์ย่อยของภาษาศาสตร์เชิงคำนวณที่เกี่ยวกับการใช้ซอฟต์แวร์คอมพิวเตอร์แปลข้อความหรือคำพูดภาษาธรรมชาติภาษาหนึ่งไปเป็นอีกภาษาหนึ่ง
 โปรแกรมแปล (translator) คือโปรแกรมคอมพิวเตอร์ที่แปลชุดคำสั่งของภาษาโปรแกรมหนึ่ง ไปเป็นชุดคำสั่งของอีกภาษาโปรแกรมหนึ่ง
# ข้าวเสียโป
ข้าวเสียโป หรือชื่ออื่น ๆ ข้าวเฉโป, ข้าวเสโป, ข้าวสวยโป เป็นอาหารจีนในประเทศไทยชนิดหนึ่ง อาหารชนิดนี้ประกอบด้วยข้าวหุงสุก โปะด้วยหมูย่าง, เป็ดย่าง, ไส้พะโล้ ฯลฯ โดยเนื้อสัตว์ปรุงสุกทั้งหมดจะถูกหั่นเป็นชิ้นพอคำก่อนราดด้วยน้ำซอส วิษณุ เครืองาม. 2555. เดินดินกินข้าวแกง. มติชน, กรุงเทพฯ. โดยลักษณะการปรุงและย่างเนื้อสัตว์ด้วยวิธีนี้เป็นลักษณะเฉพาะของการครัวแถบจีนตอนใต้แถบมณฑลกวางตุ้งและฝูเจี้ยน

ตำนานของอาหารชนิดนี้ไม่มีหลักฐานเอกสารที่ยืนยันถึงที่มาที่ไปได้ชัดเจน จึงมีเพียงแค่เรื่องเล่าที่ถูกเล่ากันต่อมาอย่างแพร่หลายเท่านั้น โดยเรื่องเล่าดังกล่าวได้อธิบายที่มาของอาหารจานนี้ไว้ว่า "เสียโป" หมายถึง การเสียพนันชนิดหนึ่งชื่อ "โป" ในสมัยก่อน เรื่องเล่าอ้างว่า นักพนันนิยมกินข้าวชนิดนี้หน้าบ่อนพนันโป จนกลายเป็นที่มาของอาหารจานนี้ในที่สุด 

อย่างไรก็ตาม ตำนานปากเปล่าที่เล่าต่อ ๆ กันมานี้ มีข้อสังเกตที่น่าสงสัยอยู่หลายประการ เช่น การเล่าเรื่อง การแปลและการให้ความหมายของคำว่า "เสียโป" ที่เป็นการให้ความหมายด้วยไวยากรณ์ภาษาไทยกับคำภาษาจีนณัฎฐา ชื่นวัฒนา.2563.ความไม่ชอบมาพากลของข้าวเสียโป : เมื่อเรื่อง พูดเล่นกลายเป็นตำนาน?. ศิลปวัฒนธรรม. ปีที่ 41,ฉบับที่ 3 มกราคม 2563.กฤช เหลือลมัย. 2563.ไขสำรับปริศนา “เสียโป-เฉโป”. ศิลปวัฒนธรรม. ปีที่ 41,ฉบับที่ 3 มกราคม 2563. จึงสันนิษฐานว่าเรื่องเล่าเกี่ยวกับข้าวเสียโปที่แปลว่า "ข้าวเสียพนัน" นี้เกิดขึ้นจากจินตนาการของคนไทยสมัยก่อนที่ไม่มีความรู้ไวยากรณ์ภาษาจีน
# โซดีแอกมีเดีย
โซดีแอกมีเดีย  เป็นบริษัทผู้ผลิตรายการอิสระของฝรั่งเศส ในเดือนกุมภาพันธ์ ค.ศ. 2016 ได้ถูกควบรวมกิจการเป็นส่วนหนึ่งของกลุ่มแบนิเจย์

 ประวัติ 
ในปี ค.ศ. 2008 กลุ่มโซดีแอกได้เปลี่ยนชื่อเป็นโซดีแอกเอนเตอร์เทนเมนต์ หลังจากการเข้าซื้อกิจการของโซดีแอกทีวี (นอร์ดิก, ยุโรปตะวันออก, รัสเซีย)

ในปี ค.ศ. 2010 บริษัท ได้เปลี่ยนชื่อเป็นโซดีแอกมีเดีย หลังจากการเข้าซื้อกลุ่มอาร์ดีเอฟมีเดียSweney, Mark "RDF Media sold to Zodiak Entertainment", The Guardian, Wednesday 2 June 2010. Retrieved on 27 November 2012. และยังก่อตั้งโซดีแอกคิดส์ (ปัจจุบันคือกลุ่มแบนิเจย์) เป็นแผนกย่อยเน้นการสร้างรายการสำหรับเด็กและครอบครัวในปี ค.ศ. 2014

ในเดือนกุมภาพันธ์ ค.ศ. 2016 โซดีแอกมีเดียได้ถูกควบรวมกิจการเป็นส่วนหนึ่งของกลุ่มแบนิเจย์
# ฮายามะ
ฮายามะ  เป็นเมืองที่ตั้งอยู่ในจังหวัดคานางาวะ ตอนกลางของเกาะฮนชู ประเทศญี่ปุ่น ณ มิถุนายน 2012 เมืองนี้มีประชากรประมาณ 32,835 คน ความหนาแน่น 1,920 คนต่อตารางกิโลเมตร และมีพื้นที่ทั้งหมด 17.06 ตารางกิโลเมตร สถานที่สำคัญในเมือง เช่น พระตำหนักฮายามะ ที่สำนักพระราชวังญี่ปุ่นได้เข้ามาดูแลรักษาตั้งแต่ปี 1894

 ภูมิศาสตร์ 
ฮายามะที่อยู่ทางตอนบนของคาบสมุทรมิอูระ ติดกับอ่าวซางามิในมหาสมุทรแปซิฟิก พื้นที่ดังกล่าวมีภูมิอากาศแบบอบอุ่นชื้นภาคพื้นสมุทร โดยมีฤดูหนาวเป็นระยะเวลาสั้น ๆ และฤดูร้อนที่ชื้น

 เทศบาลข้างเคียง 
 ซูชิ
 โยโกซูกะ

 ประวัติศาสตร์ 
ในยุคเอโดะ ส่วนทางตะวันออกของแคว้นซางามิทั้งหมดเป็นดินแดนเท็นเรียว ซึ่งอยู่ภายใต้การควบคุมโดยตรงของรัฐบาลโชกุนโทกูงาวะ และปกครองโดยฮาตาโมโตะ (ซามูไรผู้ขึ้นตรงต่อโชกุน) หลายคน ในช่วงการปฏิรูปที่ดินในช่วงต้นของยุคเมจิในปี 1889 ได้มีการจัดโครงสร้างพื้นที่ใหม่โดยการรวมหกหมู่บ้านให้เป็นหมู่บ้านฮายามะ และต่อมาได้รับการยกฐานะเป็นเมืองในปี 1925

 เศรษฐกิจ 
ถึงแม้ว่าไม่มีทางรถไฟเชื่อมต่อ แต่ฮายามะก็เป็นเมืองที่อยู่อาศัยหลักของผู้ที่เดินทางไปทำงานที่โตเกียวและโยโกฮามะ และมีสถานที่พักตากอากาศยอดนิยมเนื่องจากสภาพอากาศที่อบอุ่น ผลผลิตทางการเกษตร ได้แก่ เห็ดชีตาเกะ และเนื้อวัวยี่ห้อหนึ่งที่รู้จักกันในชื่อ "ฮายามะ-กีว"

 การขนส่ง 
ทางหลวงสายหลักในฮายามะคือ ทางหลวงญี่ปุ่นหมายเลข 134 เมืองนี้ไม่มีรถไฟให้บริการ แต่คนมักเดินทางโดยใช้ทางรถไฟสายโยโกซูกะ ลงสถานีซูชิ หรือทางรถไฟสายหลักเคคิว ลงสถานีชินซูชิ (สถานีซูชิฮายามะ) ซึ่งเป็นสถานีที่ใกล้ที่สุดในเมืองข้างเคียง

 เมืองพี่น้อง 
 – คูซัตสึ จังหวัดกุมมะ ตั้งแต่มีนาคม 1969
 – นครโฮลด์ฟาสต์เบย์ (Holdfast Bay) รัฐเซาท์ออสเตรเลีย (ประเทศออสเตรเลีย) ตั้งแต่ปี 1997; วันที่ 18 พฤศจิกายน 2009 รองนายกเทศมนตรีโฮลด์ฟาสต์เบย์ได้เขียนจดหมายลงนามเพื่อตักเตือนเมืองฮายามะในเรื่องการล่าวาฬของญี่ปุ่นในมหาสมุทร

 บุคคลที่มีชื่อเสียง 
 เจ้าชายโทโมฮิโตะแห่งมิกาซะ (1946–2012) สมาชิกราชวงศ์ญี่ปุ่น พระโอรสพระองค์แรกของเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ
 ยาซูโกะ โคซูเงะ (เกิด 1974) อดีตนักเล่นวินด์เซิร์ฟชาวญี่ปุ่น
 เซไก (เกิด 1991) นักร้อง นักเต้น และไอดอลเจป็อป, สมาชิกและหัวหน้าวงเจป็อป Fantastics from Exile Tribe (ชื่อจริง: เซไก ยามาโมโตะ,)
 มิวะ (miwa; เกิด 1990) นักร้อง นักแต่งเพลง และนักแสดงหญิงชาวญี่ปุ่น
# โปเกมอน มิสทะรีดันเจียน กินจิส์เรสคิวทีม
โปเกมอน มิสทะรีดันเจียน กินจิส์เรสคิวทีม  เป็นหนังสือการ์ตูนญี่ปุ่นของโปเกมอน ต้นแบบจากเกมโปเกมอน มิสทะรีดันเจียน บลูเรสคิวทีมและเรดเรสคิวทีม เขียนโดย Makoto Mizobuchi มีเรืองทั้งหมด 6 ตอน ได้เป็นนิตยสารฉบับรายเดือนของญี่ปุ่นโดย โคโระโคโระคอมมิก ในฤดูใบไม้ร่วงเมื่อปีพ.ศ. 2548 ฉบับรวมเล่มของญี่ปุ่นโดย สำนักพิมพ์โชงากูกัง ออกจำหน่ายในวันที่ 28 กันยายน พ.ศ. 2549 ในทวีปอเมริกาเหนือได้การแปลเป็นภาษาอังกฤษ เผยแพร่ในนิตยสารโดย นินเท็นโดเพาเวอร์ เมื่อเดือนกันยายน พ.ศ. 2549 - กุมภาพันธ์ พ.ศ. 2550 ฉบับรวมเล่มภาษาอังกฤษโดย สำนักพิมพ์วีไอแซดมีเดีย ออกจำหน่ายในวันที่ 6 มีนาคม พ.ศ. 2550 เป็นหนังสือภาษาอังกฤษเล่มแรกเปลี่ยนอ่านหนังสือแบบขวาไปซ้าย แบบหนังสือการ์ตูนของญี่ปุ่น ซึ่งปกติจะอ่านแบบซ้ายไปขวา

ส่วนในประเทศไทย ไม่ได้ซื้อลิขสิทธิ์ตีพิมพ์แปลเป็นภาษาไทย อย่างไรก็ตาม หาพกได้ร้านขายหนังสือนำเข้าจากในต่างประเทศ เช่นร้านคิโนะคูนิยะ เป็นต้น จะมีขาย2แบบคือ แบบต้นฉบับภาษาญี่ปุ่นและฉบับภาษาอังกฤษ ในปัจจุบัน ฉบับภาษาญี่ปุ่นเลิกตีพิมพ์ไปนานแล้ว ส่วนฉบับภาษาอังกฤษยังมีอยู่

 เรื่องย่อ 

 รายชื่อตอนในโปเกมอน มิสทะรีดันเจียน กินจิส์เรสคิวทีม 
มีทั้งหมด 6 ตอน ในทวีปอเมริกาเหนือ ใช้ชื่อตอนภาษาอังกฤษนิตยสารโดย นินเท็นโดเพาเวอร์ แต่ฉบับรวมเล่มภาษาอังกฤษโดย สำนักพิมพ์วีไอแซดมีเดีย จะไม่ได้ใช้ชื่อตอนภาษาอังกฤษ เขาใช้ตอนแทนคำว่า ชัตเตอร์ (Chapter)
{| class="wikitable" style="width: 100%;
! style="background: #D3D3D3; color: #000000;"| ตอนที่
! style="background: #D3D3D3; color: #000000;"| ชื่อตอน 
! style="background: #D3D3D3; color: #000000;"| ชื่อตอน 
! style="background: #D3D3D3; color: #000000;"| ชื่อตอน 
|-

 การตอบรับ 
ในเว็บไซต์ Manga-news.com ทีมงานให้คะแนน 13 จาก 20
# เทสลาเมกาแพ็ก
เทสลาเมกาแพ็ก (เป็นผลิตภัณฑ์จัดเก็บแบตเตอรี่ลิเธียมไอออนขนาดใหญ่ที่ผลิตและติดตั้งโดยบริษัทเทสลา

เมกาแพ็กเปิดตัวในปี พ.ศ. 2562 แต่ละตัวสามารถเก็บไฟฟ้าได้ถึง 3 เมกะวัตต์ - ชั่วโมง (MWh) เมกาแพ็กออกแบบมาเพื่อใช้งานสาธารณูปโภคโดยบริษัท เมกาแพ็กสามารถใช้เพื่อจัดเก็บพลังงานที่เกิดจากแหล่งพลังงานหมุนเวียนที่ไม่ต่อเนื่อง เช่น แสงอาทิตย์และลม พลังงานที่จัดเก็บไว้สามารถใช้โดยกริดได้ตามต้องการ ตัวอย่างเช่น ในช่วงที่มีความต้องการไฟฟ้าสูงสุด

ในเดือนกุมภาพันธ์ พ.ศ. 2543 บริษัท Pacific Gas and Electric ได้รับการอนุมัติให้ติดตั้งเมกาแพ็ก 449 เครื่อง ที่สถานีย่อย Moss Landing ในเทศมณฑลมอนเทอเรย์ แคลิฟอร์เนีย เพื่อให้กำลังไฟฟ้า 182.5 เมกะวัตต์และความจุในการจัดเก็บพลังงาน 730 เมกะวัตต์ต่อชั่วโมงซึ่งจะเป็นแหล่งเก็บแบตเตอรี่ที่ใหญ่ที่สุดในโลกโดยอัตรากำไรขั้นต้น
# อินดี จอห์นสัน
อินดี จอห์นสัน ชื่อเล่น อินดี้ (เกิดวันที่ 20 กุมภาพันธ์ พ.ศ. 2541) เป็นนางงามและนางแบบลูกครึ่งไทย-แอฟริกัน ผู้ได้ตำแหน่งรองชนะเลิศอันดับที่ 1 ในการประกวดมิสแกรนด์ไทยแลนด์ 2020 และได้รับการแต่งตั้งให้เป็น มิสแกรนด์ไทยแลนด์ 2021 เนื่องจากช่วงนั้นเป็นช่วงที่โควิด 19 (COVID 19) ระบาดหนัก จึงยกเลิกจัดการประกวดไป 1 ปี

การประกวด
 เดอะเฟซไทยแลนด์ ซีซัน 2 
อินดีได้เข้าร่วมการแข่งขัน เดอะเฟซไทยแลนด์ ซีซัน 2 แต่ไม่ผ่านเข้ารอบ 15 คน

 มิสแกรนด์ปทุมธานี 2020 
ในปี พ.ศ. 2563 ค่ายบ้านนางงามขี้เมาได้ส่งอินดี้ในการประกวดมิสแกรนด์ปทุมธานี 2020 และเธอสามารถชนะการประกวด และเป็นผู้ได้รับตำแหน่งมิสแกรนด์ปทุมธานี 2020

 มิสแกรนด์ไทยแลนด์ 2020 
หลังจากได้รับตำแหน่งมิสแกรนด์ปทุมธานี 2020 อินดีได้เข้าร่วมการประกวดมิสแกรนด์ไทยแลนด์ 2020 และได้รับตำแหน่งรองชนะเลิศอันดับที่ 1 

 มิสแกรนด์ไทยแลนด์ 2021 
เนื่องด้วยสถานการณ์โควิด-19 ทำให้ไม่สามารถจัดประกวดได้ อินดีจึงได้รับการแต่งตั้งจากกองประกวดให้เป็นมิสแกรนด์ไทยแลนด์คนที่ 9

 มิสแกรนด์อินเตอร์เนชันแนล 2021 
อินดี้ได้รับการแต่งตั้งให้เป็นตัวแทนประเทศไทย ในการประกวดมิสแกรนด์อินเตอร์เนชันแนล 2021 ในเดือนธันวาคม พ.ศ. 2564 โดยไม่ผ่านเข้ารอบ แต่ได้รับรางวัลพิเศษชุดราตรียอดเยี่ยม

 รางวัลที่ได้รับ 
 ปี รางวัล สาขา เสนอชื่อเข้าชิง ผล2563ตาชั่งทองสาขาบุคคลสงเคราะห์ดีเด่นแห่งปี จากรางวัลเกียรติยศอินดี จอห์นสัน
อ้างอิง

แหล่งข้อมูลอื่น 
Miss Grand Thailand Official website
# เทสลารอสเตอร์ (รุ่น 2)
เทสลารอสเตอร์  เป็นแนวคิดรถสปอร์ตสี่ที่นั่งพลังงานไฟฟ้าทั้งคันที่ขับเคลื่อนด้วยพลังงานแบตเตอรี่ไฟฟ้าที่กำลังจะมาถึงซึ่งผลิตโดย Tesla, Inc.  เทสลาได้กล่าวว่าจะมีความสามารถเร่ง 0 ถึง 60 ไมล์ต่อชั่วโมง (0 ถึง 97 กม./ชม.) ใน 1.9 วินาที Acceleration times:

 1.9s: standing start , without rollout allowance.
 1.9s: rolling start ~, with 1-foot rollout allowance ซึ่งเร็วกว่ารถยนต์ที่ผลิตตามกฎหมายบนท้องถนนทุกรุ่นจนถึงปัจจุบันที่ประกาศในเดือนพฤศจิกายน พ.ศ. 2560  รอสเตอร์เป็นรุ่นต่อจากรถโปรดักชั่นคันแรกของ Tesla ซึ่งเป็น Roadster ปี 2008

และะในปี2024

พลเอกประยุทธ์   จันทร์โอชา ได้เข้าเทคโอเวอร์ต่อจากอิลอนมนมัสเนื่องด้วย จะเข้าไปดูแล x โดย100%
# สายสวนสะดือ
สายสวนหลอดเลือดผ่านสายสะดือ หรือ สายสวนสะดือ เป็นการใส่อุปกรณ์หลอดสวนเข้าไปในหลอดเลือดที่สายสะดือ อาจเป็นการสวนเข้าหลอดเลือดดำหรือการสวนเข้าหลอดเลือดแดงหรือทั้งสองอย่างก็ได้ ใช้สำหรับประกอบการดูแลรักษาทารกแรกเกิดที่ป่วยรุนแรงวิกฤติ และยังเป็นช่องทางเข้าถึงหลอดเลือดได้อย่างรวดเร็วอีกด้วยด้วย แพทย์สามารถใส่สายสวนหลอดเลือดแล้วใช้ประโยชน์ได้หลายอย่าง เช่น ให้สารน้ำ ให้ยา ให้สารอาหาร หรือเก็บเลือดส่งตรวจได้ ภาวะแทรกซ้อนที่อาจพบได้เช่นการติดเชื้อหรือการเกิดสิ่งหลุดอุดหลอดเลือด
# เทสลาไซเบอร์ควอด
เทสลาไซเบอร์ควอด  เป็นรถสี่ล้อไฟฟ้า (ATV) ที่สร้างโดย Tesla, Inc. ซึ่งจัดแสดงในงานเปิดตัว Tesla Cybertruck ในเดือนพฤศจิกายน พ.ศ. 2562 ที่เมือง Hawthorne รัฐแคลิฟอร์เนีย ที่ Tesla Design Studio ในตอนท้ายของการนำเสนอ Elon Musk ได้ประกาศว่า 'อีกสิ่งหนึ่ง' ซึ่ง ณ จุดนั้นรถ ATV ก็ถูกบรรทุกไปที่ด้านหลังของ Cybertruck

รถเอทีวีถูกกล่าวถึงในข้อกำหนดของไซเบอร์ทรัค; ไซเบอร์ทรัคได้รับการอธิบายว่ามี "พื้นที่สำหรับกล่องเครื่องมือ,ยางรถยนต์และไซเบอร์ควอดพร้อมที่ว่าง"  หลังจากนั้นหนึ่งวัน Elon Musk ทวีตว่า "รถ Tesla ATV ไฟฟ้า 2 ที่นั่งจะมาเป็นอันดับแรกสำหรับตัวเลือกไซเบอร์ทรัค"  ไม่มีการระบุราคา

เครื่องหมายการค้า "Cyberquad" ได้รับการจดทะเบียนในเดือนพฤศจิกายน พ.ศ. 2562 , filed November 22, 2019.
# กระจับเขาควาย
กระจับเขาควาย เป็นวัชพืชในแหล่งน้ำ มีชื่อเรียกที่แตกต่างกันไปตามแต่ละท้องถิ่น มีทั้งหมด 4 ชนิด โดยแบ่งเป็น 2 ประเภท คือ กระจับที่ผลมีสี่เขา ได้แก่ กระจ่อม (Jesuit Nut) และ กระจับ (Tinghara Nut) ซึ่งไม่ค่อยนำฝักมาใช้ประโยชน์ ส่วนอีก 2 ชนิด กระจับที่ผลมีสองเขา ได้แก่ กระจับเขาแหลม (Horn Nut) และกระจับเขาทู่ (Water caltrops) เรียกทั่วไปว่า กระจับเขาควาย เป็นกระจับที่นำผลมารับประทาน และนิยมปลูกในพื้นที่ภาคกลางแถบจังหวัดชัยนาท สิงห์บุรี อ่างทอง สุพรรณบุรี อุทัยธานี ผลของกระจับเรียกว่า ฝัก มีลักษณะคล้ายหน้าวัวที่มีเขาออก 2 ข้าง นิยมนำมาต้มรับประทาน เนื้อด้านในมีสีขาว ให้รสคล้ายเมล็ดขนุน เป็นเมนูทานเล่นพบได้ในภาคกลาง
# การเร่งโดยอาศัยแอนติบอดี
การเร่งโดยอาศัยแอนติบอดี  เป็นปรากฎการณ์ที่เมื่อเชื้อไวรัสจับกับแอนติบอดีแบบไม่ตรงสมบูรณ์ (suboptimal) จะทำให้เชื้อสามารถเข้าสู่เซลล์ของโฮสต์ได้มากขึ้น จึงทำให้เพิ่มจำนวนได้มากขึ้น

ปรากฎการณ์นี้มักพบได้ในไวรัสชนิดอาร์เอ็นเอสายบวก ที่สำคัญได้แก่ฟลาวิไวรัสเช่นไวรัสไข้เลือดออก ไวรัสไข้เหลือง ไวรัสซิกา และไวรัสโคโรนา ทั้งชนิดอัลฟาและเบตา ออร์โธมิกโซไวรัสเช่นไวรัสไข้หวัดใหญ่ เรโทรไวรัสเช่นไวรัสเอชไอวี และออร์โธนิวโมไวรัสเช่นไวรัสอาร์เอสวี
อ้างอิง
# ขนมเจาะหู
ขนมเจาะหู บ้างเรียก แนหรำ, แบซำ, ดีซำ, โดซีแย หรือ ลีงอโต๊ะแว เป็นขนมที่เติมจากการเคี่ยวน้ำตาลแดงจนเหนียวข้น จากนั้นผสมแป้งข้าวเจ้าและนำแป้งมานวดต่อให้ได้ที่ก่อนจะนำไปทอด มีรูปร่างวงกลมเหมือนโดนัท เป็นขนมสำคัญในเทศกาลทางภาคใต้ของประเทศไทย มักทำขึ้นในช่วงเทศกาลฮารีรายอของชาวมุสลิม เป็นขนมรายอ งานบุญของศาสนาพุทธ เช่น งานบุญสารทเดือนสิบ หรือทำบุญชิงเปรต เพราะทรงคล้ายเบี้ยหอยสมัยโบราณ เป็นสัญลักษณ์แทนเงินเหมือนการส่งเงินให้บรรพบุรุษ ขนมแนหรำแต่ละจังหวัดไม่เหมือนกัน แต่ไม่แตกต่างกันไปมาก เปลี่ยนแค่สีของขนม แต่รสชาติยังคงเดิมอยู่ ปัจจุบัน นับว่าเป็นขนมอีกหนึ่งอย่างที่หากินได้ยากแล้วแนหรำ ความอร่อยร่วมที่มากับเทศกาล
# กอร์น ฟรีคส์
กอร์น ฟรีคส์  ตัวละครหลักจากการ์ตูนเรื่องฮันเตอร์ x ฮันเตอร์ สร้างโดยโยชิฮิโระ โทงาชิ

 ประวัติ 
เด็กหนุ่มจากเกาะวาฬ เกิด 5 พฤษภาคม อายุ 12 ปี พ่อของเขาคือหนึ่งในฮันเตอร์อันดับหนึ่งของโลกที่ชื่อ จิน ฟรีคส์ ซึ่งได้ออกเดินทางไปทั่วโลกตั้งแต่กอร์นยังเล็ก ทิ้งเขาไว้ในการดูแลของมิโตะ กอร์นอยากเป็นฮันเตอร์ที่เก่งกาจเพื่อตามหาพ่อของตนให้ได้ อุปนิสัยตรงไปตรงมา ทำในสิ่งที่ตนคิดว่าถูกต้อง มีสายตามุ่งมั่นเสมอ เอกลักษณ์คือผมชี้ตั้งสีดำและใส่เสื้อสีเขียว มีคิรัวร์เป็นทั้งเพื่อน มันสมอง และผู้ช่วยเหลือเวลาตกที่นั่งลำบาก ทั้งคู่ออกผจญภัยไปด้วยกัน
# คิรัวร์ โซลดิ๊ก
คิรัวร์ โซลดิ๊ก  ตัวละครหลักจากการ์ตูนเรื่องฮันเตอร์ x ฮันเตอร์ สร้างโดยโยชิฮิโระ โทงาชิ

 ประวัติ 
เกิด 7 กรกฎาคม อายุ 12 ปี เด็กหนุ่มในตระกูลนักฆ่าโซลดิ๊กที่มีชื่อเสียงเรื่องการลอบสังหาร ถูกเลี้ยงดูมาอย่างนักฆ่าตั้งแต่เล็ก ฝีมือการลอบสังหารเข้าขั้นอัจฉริยะจึงถูกครอบครัวคาดหวังไว้มาก แต่เจ้าตัวอยากใช้ชีวิตในแบบของตน จึงเข้าสมัครสอบฮันเตอร์และได้พบกับกอร์น คุราปิก้า และเลโอลีโอ จนเป็นเพื่อนสนิทกันตั้งแต่นั้น คิรัวร์สอบตกในการสอบฮันเตอร์ในการสอบครั้งที่ 1 เนื่องจากฆ่าผู้สมัครสอบในรอบสุดท้าย แต่ในปีถัดมาได้มาสอบอีกครั้งและจัดการผู้เข้าสมัครทั้งหมดได้ในรอบแรก ประธานเนเทโล่จึงอนุญาตให้ผ่านการสอบทันที
# ไกรลาศมนเทียร (เอลโลรา)
ไกรลาศมนเทียร (ไอเอเอสที:) หรือ ไกรลาศนาถมนเทียร  เป็นมนเทียรเจาะหินที่ใหญ่ที่สุดในประเทศอินเดีย ตั้งอยู่ในหมู่ถ้ำเอลโลรา รัฐมหาราษฏระ ประเทศอินเดีย มณเฑียรนี้เป็นลักษณะการเจาะเข้าไปในหินใหญ่ก้อนเดี่ยว (เมกาลิธ) เข้าไปในหน้าผาหิน และเป็นหนึ่งในมนเทียรถ้ำที่เป็นที่รู้จักมากที่สุดด้วยขนาดที่ใหญ่โตของมณเฑียร, สถาปัตยกรรม และศิลปกรรมของมณเฑียร และเป็น "จุดสูงสุดของยุคเจาะหินของสถาปัตยกรรมอินเดีย"Michell, 362 ส่วนบนของหอตรงกลางในโครงสร้างหลักมีความสูง 32.6 เมตรจากพื้นด้านล่างMichell, 365

ไกรลาศมนเทียรเป็นมณเฑียรถ้ำในถ้ำหมายเลข 16 จาก 34 ถ้ำในหมู่ถ้ำเอลโลรา ที่สร้างโดยเจาะเข้าไปในหน้าผาหินบะซอลต์Michell, 357 การเจาะถ้ำส่วนใหญ่สร้างขึ้นในรัชสมัยของกษัตริย์ราษฏรกูฏ พระเจ้ากฤษณาที่หนึ่ง  และบางส่วนที่มีการสร้างต่อจนสำเร็จในภายหลัง มนเทียรต่าง ๆ สร้างขึ้นโดยปรากฏลักษณะของสถาปัตยกรรมปัลลวะ และจาลุกยะ นอกจากประติมากรรมและงานแกะสลักที่วิจิตรแล้ว ยังพบร่องรอยของจิตกรรมฝาผนังที่งดงามหลงเหลือจาง ๆ ในบางส่วนMichell, 362-366